**O б р а з л о ж е њ е**

Правни основ за доношењеОдлуке о изменама и допунама Одлуке о раскопавању површина јавне намене је члан 37. став 1. тачка 7) Статута Града Ниша ("Службени лист Града Ниша", број 88/2008, 143/2016 и 18/2019), којим је прописано да Скупштина Града у складу са законом доноси прописе и друге опште акте.

 Одлуком о изменама и допунама Одлуке о раскопавању површина јавне намене прописано је да раскопавање површина јавне намене са савременим застором (асфалт, бехатон, бетон, коцка и сл.) и јавних зелених површина и њихово довођење у првобитно, односно технички исправно стање, као и израду завршног застора, обезбеђује инвеститор. Изузетно, када је инвеститор Град Ниш, односно предузеће које је основано од стране Града Ниша или Републике Србије, радове на изради завршног застора, обезбеђује ЈП Дирекција за изградњу града Ниша, као управљач пута на територији Града Ниша.

 Дирекција за изградњу града Ниша врши надзор и контролу извођења радова и стара се о квалитетном извођењу радова на раскопавању који су везани за довођење саобраћајних површина у првобитно и технички исправно стање, сходно техничкој документацији, важећој законској регулативи, стандардима и нормативима за предметну врсту радова.

 Инспекцијски надзор над применом ове одлуке у делу заштите општинских путева и улица врши инспектор за путеве, а у делу осталих јавних површина комунални инспектор градске општине у складу са надлежностима утврђеним законом и посебним прописима Града.

 Послове комуналне милиције и контролу примене одлуке у складу са Законом о комуналној милицији и другим прописима врши комунална милиција.

Предложеном Одлуком извршено је и усаглашавање одредаба које се односе на назив Комуналне милиције на територији Града Ниша, са новим Законом о комуналној милицији („Службени гласник Републике Србије“, број 49/2019), као и усаглашавање са одредбама Одлуке о организацији градских управа Града Ниша („Службени лист Града Ниша“, број 114/2020 и 85/2021), имајући у виду нову организацију градских управа која се примењује почев од 01. јануара 2021. године.

На нацрт Одлуке о изменама и допунама Одлуке о раскопавању површина јавне намене, Градска управа за органе Града и грађанска стања дала је мишљење број 2825-1/2022-08 од 04.11 .2022. године.

Имајући у виду наведено, израђен је нацртОдлуке о изменама и допунама Одлуке о раскопавању површина јавне намене.

ГРАДСКА УПРАВА ЗА КОМУНАЛНЕ ДЕЛАТНОСТИ

И ИНСПЕКЦИЈСКЕ ПОСЛОВЕ

 В.Д. ЗАМЕНИКА НАЧЕЛНИKA

 Миљан Анђелковић